32. ΑΠΟΦΑΣΗ ΥΠΟΥΡΓΩΝ ΕΣΩΤΕΡΙΚΩΝ ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ – ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ Αριθ. ΔΙΑΔΠ/Α/10050 της 20-25 Απρ. -2007 (ΦΕΚ Β΄ 629) Κατάργηση της υποβολής αντιγράφου ποινικού μητρώου, ως δικαιολογητικού α) για τον διορισμό ιατρών και νοσηλευτικού προσωπικού Αγροτικών Ιατρείων και Υγειονομικών Σταθμών, και β) για χορήγηση άδειας ιδρύσεως φαρμακείου και αντικατάστασή του από υπεύθυνη δήλωση του ν. 1599/1986, όπως ισχύει. Έχοντας υπόψη τις διατάξεις: 1) Των παραγράφων 1 και 3 του άρθρου 10 του ν. 3230/ 2004 «Καθιέρωση συστήματος διοίκησης με στόχους, μέτρηση της αποδοτικότητας και άλλες διατάξεις» (ΦΕΚ 44 Α΄). 2) Της παραγράφου 1 του άρθρου 24 του ν. 3200/2003 «Τροποποιήσεις του ν. 1388/1983 «Ίδρυση Εθνικού Κέντρου Δημόσιας Διοίκησης, Ίδρυση Εθνικής Σχολής Τοπικής Αυτοδιοίκησης και άλλες διατάξεις» (ΦΕΚ 281Α΄). 3) Του άρθρου 90 του «Κώδικα Νομοθεσίας για την Κυβέρνηση και τα κυβερνητικά όργανα», που κυρώθηκε με το άρθρο πρώτο του π.δ. 63/2005 (98Α΄)  4) Του εδαφίου α΄ του άρθρου 2 και της παραγράφου 1 του άρθρου 5 της υπ’ αριθμ. ΔΙΔΚ/Φ.1/2/6139/23.3.2004 (ΦΕΚ 527 Β΄) απόφασης του Πρωθυπουργού και του Υπουργού Εσωτερικών, Δημόσιας Διοίκησης και Αποκέντρωσης «Ανάθεση αρμοδιοτήτων στους Υφυπουργούς Εσωτερικών, Δημόσιας Διοίκησης και Αποκέντρωσης»  5) Του εδαφίου (β) της υποπαραγράφου (1) της παρ. (α) της κοινής υπουργικής απόφασης των Υπουργών Προεδρίας, Οικονομικών και Υγείας, Πρόνοιας και Κοιν. Ασφαλίσεων (ΦΕΚ 856 Β΄ 8.12.1986, σελίδα 8136) «Δικαιολογητικά που απαιτούνται για την διεκπεραίωση των υποθέσεων των πολιτών με το Υπουργείο Υγείας, Πρόνοιας και Κοινωνικών Ασφαλίσεων».  6) Της περ. δ της παρ. 2 του άρθρου 1 του ν.1963 (ΦΕΚ 138 Α΄/20.9.1991) «Τροποποίηση και συμπλήρωση των διατάξεων της φαρμακευτικής νομοθεσίας και άλλες διατάξεις», οι οποίες καθορίζουν ως απαιτούμενο δικαιολογητικό για τον διορισμό ιατρών και νοσηλευτικού προσωπικού Αγροτικών Ιατρείων και Υγειονομικών Σταθμών, και για την χορήγηση άδειας ιδρύσεως φαρμακείου, αντιστοίχως, τη κατάθεση αντιγράφου ποινικού μητρώου δικαστικής χρήσεως. 9) Την ανάγκη βελτίωσης της εξυπηρέτησης και της ποιότητας των παρεχομένων υπηρεσιών της Δημόσιας Διοίκησης προς τον πολίτη. 10) Το γεγονός ότι από την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: Α. Καταργείται η υποβολή του αντιγράφου ποινικού μητρώου, το οποίο απαιτείται ως δικαιολογητικό στις κατωτέρω διαδικασίες αρμοδιότητας Υπουργείου Υγείας και Κοινωνικής Αλληλεγγύης και αντικαθίσταται με υπεύθυνη δήλωση του ν. 1599/1986. 1. διορισμός και μετάθεση ιατρών και νοσηλευτικού προσωπικού Αγροτικών Ιατρείων και Υγειονομικών Σταθμών, 2. χορήγηση άδειας ιδρύσεως φαρμακείου Ο τύπος της ανωτέρω υπεύθυνης δήλωσης ορίζεται με την υπ’ αριθμ. ΔΙΑΔΠ/Α1/18368/2002 απόφαση του Υπουργού Εσωτερικών, Δημόσιας Διοίκησης και Αποκέντρωσης (ΦΕΚ 1276Β΄) και το περιεχόμενό της καθορίζεται ως εξής:  «..ότι δεν έχω καταδικαστεί αμετάκλητα για κλοπή, υπεξαίρεση, απάτη, εκβίαση, πλαστογραφία, εγκλήματα κατά των ηθών, συκοφαντική δυσφήμηση για πράξεις που έχουν σχέση με την άσκηση του επαγγέλματος, κιβδηλεία, παραχάραξη, παράβαση των διατάξεων του άρθρου 5 του ν. 1729/1987 (ΦΕΚ 144 Α΄) και κατ’ υποτροπή του άρθρου 11 του ιδίου νόμου ή δεν έχω καταδικασθεί αμετάκλητα για κακούργημα ή καθ’ υποτροπή για πλημμέλημα για το οποίο επεβλήθη η στέρηση των πολιτικών μου δικαιωμάτων ή δεν έχω παραπεμφθεί με αμετάκλητο βούλευμα, για κάποιο από τα παραπάνω αδικήματα. Στην περίπτωση 2 εκτός του ανωτέρω κειμένου θα προστεθεί και το ακόλουθο:  Επίσης δεν έχω τιμωρηθεί για παραβιάσεις της φαρμακευτικής νομοθεσίας με οριστική ανάκληση της άδειας ιδρύσεως του φαρμακείου ή της φαρμακαποθήκης» ή σε αντίθετη περίπτωση  «..έχω καταδικαστεί για τις εξής αξιόποινες πράξεις..». Β. Οι Υπηρεσίες, στις οποίες κατατίθενται υπεύθυνες δηλώσεις, προς αντικατάσταση του αντιγράφου ποινικού μητρώου, υποχρεούνται να ενεργούν δειγματοληπτικό έλεγχο, σύμφωνα με όσα ορίζονται στην παράγραφο 3 του άρθρου 10 του ν. 3230/2004. Γ. Οι Υπηρεσίες, στις οποίες απαιτείται με την υποβολή της αίτησης και η κατάθεση του ανωτέρω δικαιολογητικού, οφείλουν να τροποποιήσουν τα σχετικά έντυπα των αιτήσεων, σύμφωνα με τις διατάξεις της παρούσας απόφασης. Η απόφαση αυτή ισχύει από 1.6.2007 (Μετά τη σελ.202,14) Σελ. 202,15 Τεύχος Σελ.  Ποινικό Μητρώο 9.Δ.β.32 